L 182/54
HU
Az Európai Unió Hivatalos Lapja
2023.7.19.
4.3.
A hajóparancsnok tekintendő felelősnek a hajó VMS-rendszerének minden bizonyított manipulálásáért, amelynek célja a rendszer működésének megzavarása vagy a helyzetmeghatározási jelentések meghamisítása.
Minden jogszabálysértés a Madagaszkár jogszabályaiban előírt szankciókkal sújtandó.
A hajóparancsnok nem vonható felelősségre a 4.2. pontban említett kommunikációs rendszerek meghibásodásáért. 4.4.
Minden esetleges vitával a vegyes bizottsághoz kell fordulni. 5.
A helyzetmeghatározási jelentések küldési gyakoriságának módosítása 5.1.
Amennyiben bizonyos okirati bizonyítékok jogsértésre utalnak, Madagaszkár halászati felügyelő központja – az Uniónak is másolatot küldve – kérheti a lobogó szerinti állam halászati felügyelő központjától, hogy egy meghatározott kivizsgálási időszakra a hajó jelentésküldési intervallumát harminc perces intervallumra csökkentse. 5.2.
Az okirati bizonyítékokat Madagaszkár halászati felügyelő központja megküldi a lobogó szerinti állam halászati felügyelő központjának és az uniós hatóságoknak. 5.3.
A lobogó szerinti állam halászati felügyelő központja haladéktalanul a fokozott gyakoriság szerint továbbítja az érintett hajó helyzetmeghatározási jelentéseit Madagaszkár halászati felügyelő központja számára. 5.4.
A vizsgálati eljárás befejezéséről Madagaszkár halászati felügyelő központja haladéktalanul értesíti a lobogó szerinti állam halászati felügyelő központját és az Uniót. 5.5.
A meghatározott kivizsgálási időszak végén Madagaszkár halászati felügyelő központja tájékoztatja a lobogó szerinti állam halászati felügyelő központját és az Uniót az esetleg szükséges nyomonkövetési intézkedésekről. 6.
A VMS-üzenetek érvényessége jogvita esetén A Felek közötti vita esetén kizárólag a VMS-rendszer által elküldött helyzetmeghatározási adatok hitelesek.
5.
szakasz Megfigyelők 1.
A halászati tevékenységek megfigyelése 1.1.
A Felek elismerik, hogy fontos tiszteletben tartani a nemzeti megfigyelői programot és az IOTC vonatkozó határozataiban a tudományos megfigyelői program tekintetében megállapított kötelezettségeket. 1.2.
Ennek érdekében: 1.2.1. a madagaszkári halászati övezetben való tartózkodása idejére minden egyes hajónak halászati megfigyelőt kell a fedélzetére vennie.
A hajók legalább 30 %-ának fedélzetre kell vennie a madagaszkári hatóság által kijelölt megfigyelőket.
A fennmaradó 70 % tekintetében a megfigyelők jelenlétét adott esetben regionális megfigyelői programokon vagy elektronikus megfigyelőprogramokon keresztül kell megszervezni; 1.2.2. a megfigyelők feladata, hogy biztosítsák az 1.1. pont alkalmazását, illetve minden, az illetékes madagaszkári nemzeti intézet vagy a közös tudományos munkacsoport által azonosított tudományosin­ formáció-gyűjtési igényt. 2.
Kijelölt hajók és megfigyelők 2.1.
A halászati engedélyek kibocsátásakor a madagaszkári hatóság – az 1.2.1. pontban említett célkitűzések tiszteletben tartása mellett – összeállítja és adott esetben aktualizálja a megfigyelő fedélzetre vételére kiválasztott hajók jegyzékét. 2.2.
A madagaszkári hatóság ezt a jegyzéket annak összeállítását vagy aktualizálását követően haladéktalanul elektronikus úton megküldi az uniós hatóságoknak és az érintett hajótulajdonosoknak.
Ha a kiválasztott hajók valamelyikén – elsősorban a kalózakciókkal összefüggő – biztonsági követelmények miatt nincs elegendő hely, a madagaszkári hatóság e helyzet figyelembevétele érdekében – ugyanakkor biztosítva az 1.2.1. pontban foglalt célkitűzés teljesülését – módosítja a kiválasztott hajók jegyzékét. 2.3.
A megfigyelő fedélzetre vételére kiválasztott halászhajók jegyzékének véglegesítését követően Madagaszkár egyidejűleg értesíti az érintett hajótulajdonosokat vagy azok ügynökeit azokról a hajókról, amelyeknek az 1.2.1. pontnak megfelelően kijelölt megfigyelőt kell a fedélzetükre venniük.